title: 2012/286/EU: Sklep Komisije z dne 31. maja 2012 o ustanovitvi skupine strokovnjakov za varnost kopenskega prometa

text:
               1.6.2012

               SL

               Uradni list Evropske unije

               L 142/47

         SKLEP KOMISIJE
   z dne 31. maja 2012
   o ustanovitvi skupine strokovnjakov za varnost kopenskega prometa
   (2012/286/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Člen 90 Pogodbe določa, da se cilji Pogodb v zvezi s prevozom uresničujejo v okviru skupne prometne politike, katere pomemben del je prometna varnost.

               (2)

               V točki 1.3 Priloge I k beli knjigi „Načrt za enotni evropski prometni prostor – na poti h konkurenčnemu in z viri gospodarnemu prometnemu sistemu“ (1) je določena pobuda v zvezi z ustanovitvijo stalne skupine strokovnjakov za varnost kopenskega prometa.

               (3)

               Zato je treba ustanoviti skupino strokovnjakov na področju varnosti kopenskega prometa ter opredeliti njene naloge in sestavo.

               (4)

               Skupina naj bi pomagala Komisiji pri oblikovanju in izvajanju dejavnosti Unije, usmerjenih k oblikovanju politike o varnosti v zvezi s kopenskim prometom, ter bo podpirala stalne izmenjave relevantnih izkušenj, politik in praks med državami članicami in različnimi vključenimi stranmi.

               (5)

               Skupina bi morala biti sestavljena iz pristojnih organov držav članic. Slednji bi morali imenovati strokovnjake iz vladnih služb, ki so pristojne za vprašanja prometa in varnosti ali vzdrževanje reda.

               (6)

               Za člane skupine bi bilo treba določiti pravila o razkrivanju informacij.

               (7)

               Osebne podatke članov skupine je treba obdelati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (2) –

         SPREJELA NASLEDNJI SKLEP:
   Člen 1
   Vsebina
   Ustanovi se skupina strokovnjakov za varnost kopenskega prometa (v nadaljnjem besedilu: skupina).
   Člen 2
   Naloge
   1.   Skupina pomaga Komisiji pri oblikovanju in izvajanju dejavnosti Evropske unije, usmerjenih k oblikovanju politike o varnosti v zvezi s kopenskim prometom, ter podpira stalne izmenjave relevantnih izkušenj, politik in praks med državami članicami in različnimi vključenimi stranmi.
   2.   Za doseganje ciljev iz odstavka 1 skupina:

               —

               pomaga Komisiji pri oblikovanju instrumentov za spremljanje, ocenjevanje in širjenje rezultatov ukrepov, sprejetih na ravni Evropske unije na področju varnosti kopenskega prometa,

               —

               prispeva k izvajanju delovnih programov Evropske unije na tem področju, predvsem z analizo rezultatov in s predlogi izboljšav sprejetih ukrepov,

               —

               spodbuja izmenjavo informacij o ukrepih, sprejetih na vseh ravneh, za spodbujanje varnosti kopenskega prometa in po potrebi podaja predloge za morebitno ukrepanje na ravni Evropske unije,

               —

               podaja mnenja ali predloži poročila Komisiji bodisi na njeno zahtevo ali na lastno pobudo o kateri koli zadevi, ki se nanaša na spodbujanje varnosti kopenskega prometa v Evropski uniji.

         Člen 3
   Posvetovanje
   Komisija se lahko s skupino posvetuje o kateri koli zadevi, ki se nanaša na varnost kopenskega prometa.
   Člen 4
   Članstvo
   1.   Člani so pristojni organi držav članic. Ti organi imenujejo dva predstavnika:

               (a)

               enega predstavnika na državo članico iz ministrstev ali vladnih služb, pristojnih za kopenski promet;

               (b)

               enega predstavnika na državo članico iz ministrstev ali vladnih služb, pristojnih za vprašanja varnosti ali vzdrževanje reda.

         2.   Predstavniki Komisije lahko posameznikom podelijo status opazovalca ali povabijo evropske predstavnike mednarodnih in strokovnih organizacij, ki se ukvarjajo z varnostjo kopenskega prometa ali jih ta neposredno zadeva, ter organizacije uporabnikov prevoza.
   3.   Imena posameznikov iz odstavka 1(a) in (b) so objavljena v registru skupin strokovnjakov Komisije in drugih podobnih subjektov (v nadaljnjem besedilu: register). V registru se lahko objavijo imena organov držav članic. V registru se objavijo imena posameznikov in organizacij iz odstavka 2, pri čemer se razkrije zastopani interes (3).
   4.   Osebni podatki se zbirajo, obdelujejo in objavljajo v skladu z Uredbo (ES) št. 45/2001.
   Člen 5
   Delovanje
   1.   Skupini predseduje predstavnik Komisije.
   2.   V dogovoru s Komisijo lahko skupina ustanovi delovna telesa za proučitev posebnih vprašanj na podlagi mandata, ki ga določi skupina. Taka delovna telesa se razpustijo takoj, ko izpolnijo svoj mandat.
   3.   Komisija lahko povabi katero koli osebo, ki je posebej usposobljena za določeno temo dnevnega reda, da priložnostno sodeluje pri delu skupine. Povabljeni strokovnjaki sodelujejo samo pri delu v zvezi s posamezno temo, za katero se zaprosi njihova navzočnost.
   4.   Za pripravo mnenj lahko skupina imenuje enega od predstavnikov držav članic kot poročevalca, katerega naloga je oblikovanje poročil.
   5.   Skupino skliče Komisija in se običajno sestane v njenih prostorih. Sestane se najmanj dvakrat na leto. Komisija zagotovi tajniške storitve. Sestankov skupine in njenih delovnih teles se lahko udeležujejo tudi drugi uradniki Komisije, ki jih zanimajo razprave.
   6.   Na razpravah skupine se obravnavajo zahteve za mnenje, ki ji jih predloži Komisija, ali mnenja, ki jih skupina poda na lastno pobudo. O njih se ne glasuje.
   7.   Komisija objavi vse ustrezne dokumente v registru ali s povezavo iz registra na namensko spletno stran. Izjeme glede objave so mogoče, kadar bi razkritje dokumenta oslabilo varstvo javnega ali zasebnega interesa, kakor je opredeljeno v členu 4 Uredbe Evropskega parlamenta in Sveta (ES) št. 1049/2001 (4).
   8.   Člani skupine in njihovi predstavniki ter povabljeni strokovnjaki in opazovalci spoštujejo obveznosti varovanja poslovne skrivnosti iz Pogodb in njihovih izvedbenih pravil ter Pravilnik Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES, ESPJ, Euratom z dne 29. novembra 2001 o spremembah njenega poslovnika (5). Če teh obveznosti ne spoštujejo, lahko Komisija sprejme vse potrebne ukrepe.
   Člen 6
   Stroški sestankov in finančne posledice
   1.   Udeleženci dejavnosti skupine za opravljanje storitev niso plačani.
   2.   Komisija predstavnikom članov povrne potne stroške in plača dnevnice v zvezi z dejavnostmi skupine v skladu z veljavnimi določbami Komisije. Potni stroški in dnevnice v zvezi z dejavnostmi skupine se povrnejo tudi opazovalcem in povabljenim strokovnjakom.
   3.   Navedeni stroški se povrnejo v mejah razpoložljivih odobrenih sredstev, dodeljenih po letnem postopku razporeditve sredstev.
   Člen 7
   Začetek veljavnosti
   Ta sklep začne veljati na dan objave v Uradnem listu Evropske unije.

      V Bruslju, 31. maja 2012

            Za Komisijo

            Predsednik

         José Manuel BARROSO

      (1)  COM(2011) 144 konč.

      (2)  UL L 8, 12.1.2001, str. 1.

      (3)  Člani, ki ne želijo, da bi bilo njihovo ime objavljeno, lahko zaprosijo za izjemo od tega pravila. Zahteva za neobjavo imena člana skupine strokovnjakov se šteje za utemeljeno, kadar bi objava lahko ogrozila njegovo varnost ali integriteto ali neupravičeno posegla v njegovo zasebnost.

      (4)  UL L 145, 31.5.2001, str. 43.

      (5)  UL L 317, 3.12.2001, str. 1.


title: 2006/543/ES: Sklep Sveta z dne  8. novembra 2005  o podpisu in začasni uporabi Sporazuma med Evropsko skupnostjo in Republiko Libanon o nekaterih vidikih zračnih prevozov

text:
               5.8.2006

               SL

               Uradni list Evropske unije

               L 215/15

         SKLEP SVETA
   z dne 8. novembra 2005
   o podpisu in začasni uporabi Sporazuma med Evropsko skupnostjo in Republiko Libanon o nekaterih vidikih zračnih prevozov
   (2006/543/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je dne 5. junija 2003 pooblastil Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti s pogajanji dosegla sporazum z Republiko Libanon o nekaterih vidikih zračnih prevozov v skladu z mehanizmi in direktivami v Prilogi k Sklepu Sveta, ki pooblašča Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom Skupnosti.

               (3)

               S pridržkom njegove morebitne poznejše sklenitve je treba sporazum, ki ga je Komisija dosegla s pogajanji, podpisati in začasno uporabljati –

          SKLENIL:
   Člen 1
   Podpis Sporazuma med Evropsko skupnostjo in Republiko Libanon o nekaterih vidikih zračnih prevozov se odobri v imenu Skupnosti, s pridržkom sklepa Sveta o sklenitvi navedenega Sporazuma.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Skupnosti podpiše(-jo) Sporazum s pridržkom njegove poznejše sklenitve.
   Člen 3
   Do začetka veljave Sporazuma, se le-ta uporablja začasno od prvega dne prvega meseca po datumu, ko pogodbenici uradno druga drugo obvestita o zaključku postopkov, potrebnih v ta namen.
   Člen 4
   Predsednik Sveta je pooblaščen, da pošlje uradno obvestilo iz člena 8(2) Sporazuma.

      V Bruslju, 8. novembra 2005

            Za Svet

            Predsednik

         G. BROWN

    ---documentbreak---

               5.8.2006

               SL

               Uradni list Evropske unije

               L 215/17

         SPORAZUM
   med Evropsko skupnostjo in Republiko Libanon o nekaterih vidikih zračnih prevozov
   EVROPSKA SKUPNOST
   na eni strani in
   REPUBLIKA LIBANON
   na drugi strani
   (v nadaljnjem besedilu „pogodbenici“)
   STA SE –
   OB UGOTOVITVI, da so bili sklenjeni dvostranski sporazumi o zračnih prevozih med več državami članicami Evropske skupnosti in Republiko Libanon, ki vsebujejo določbe, ki so v nasprotju z zakonodajo Skupnosti,
   OB UGOTOVITVI, da ima Evropska skupnost izključno pristojnost v zvezi z nekaterimi vidiki, ki so lahko vključeni v dvostranske sporazume o zračnih prevozih med državami članicami Evropske skupnosti in tretjimi državami,
   OB UGOTOVITVI, da imajo po zakonodaji Evropske skupnosti letalski prevozniki Skupnosti s sedežem v državi članici pravico do nediskriminatornega dostopa do zračnih poti med državami članicami Evropske skupnosti in tretjimi državami,
   OB UPOŠTEVANJU sporazumov med Evropsko skupnostjo in nekaterimi tretjimi državami, ki državljanom teh tretjih držav omogočajo, da pridobijo lastništvo v letalskih prevoznikih, ki so licencirani v skladu z zakonodajo Evropske skupnosti,
   OB PRIZNAVANJU, da se morajo določbe dvostranskih sporazumov o zračnih prevozih med državami članicami Evropske skupnosti in Republiko Libanon, ki so v nasprotju z zakonodajo Evropske skupnosti, popolnoma uskladiti s to zakonodajo, z namenom vzpostaviti trdno pravno podlago za zračne prevoze med Evropsko skupnostjo in Republiko Libanon in ohraniti stalnost takih zračnih prevozov,
   OB UGOTOVITVI, da Evropska skupnost v okviru teh pogajanj nima namena vplivati na skupni obseg zračnega prometa med Evropsko skupnostjo in Republiko Libanon ter na ravnovesje med letalskimi prevozniki Skupnosti in letalskimi prevozniki Republike Libanon ali se pogajati za spremembe določb obstoječih dvostranskih sporazumov o zračnem prevozu v zvezi s prometnimi pravicami –
   DOGOVORILI O NASLEDNJEM:
   Člen 1
   Splošne določbe
   1.   V tem Sporazumu „države članice“ pomenijo države članice Evropske skupnosti.
   2.   Sklicevanja v posameznih sporazumih, navedenih v Prilogi I, na državljane države članice, ki je pogodbenica tega Sporazuma, se razumejo kot sklicevanja na državljane držav članic Evropske skupnosti.
   3.   Sklicevanja v posameznih sporazumih, navedenih v Prilogi I, na letalske prevoznike ali letalske družbe države članice, ki je pogodbenica tega sporazuma, se razumejo kakor sklicevanja na letalske prevoznike ali letalske družbe, ki jih določi navedena država članica.
   Člen 2
   Določitev s strani države članic
   1.   Določbe iz odstavkov 2 in 3 tega člena nadomestijo ustrezne določbe v členih, ki so navedeni v Prilogi II(a) in (b), o določitvi letalskega prevoznika s strani zadevne države članice, njegovih pooblastil in dovoljenj, ki jih prizna Republika Libanon, in zavrnitvi, preklicu, začasnemu odvzemu ali omejitvi pooblastil ali dovoljenj letalskega prevoznika.
   2.   Ob prejemu določitve s strani države članice, Republika Libanon prizna ustrezna pooblastila in dovoljenja z najmanjšo postopkovno zamudo, pod pogojem, da:

               (i)

               ima letalski prevoznik sedež v skladu s Pogodbo o ustanovitvi Evropske skupnosti na ozemlju države članice, ki ga je določila, in ima veljavno operativno licenco v skladu z zakonodajo Evropske skupnosti;

               (ii)

               država članica, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor letalskega prevoznika in je ustrezni letalski organ v določitvi jasno opredeljen, in

               (iii)

               je letalski prevoznik v lasti in bo tudi še nadalje neposredno v lasti države članice ali bo njegov večinski lastnik država članica in/ali državljani države članice ali drugih držav, ki so navedene v Prilogi III, in/ali državljani teh drugih držav, in da imajo te države in/ali ti državljani ves čas učinkovit nadzor.

         3.   Republika Libanon lahko zavrne, prekliče, začasno odvzame ali omeji pooblastila ali dovoljenja letalskega prevoznika, ki ga določi država članica, če:

               (i)

               letalski prevoznik nima sedeža v skladu s Pogodbo o ustanovitvi Evropske skupnosti na ozemlju države članice, ki ga je določila, ali nima veljavne operativne licence v skladu z zakonodajo Evropske skupnosti;

               (ii)

               država članica, ki je pristojna za izdajo spričevala letalskega prevoznika, ne izvaja in ne vzdržuje učinkovitega predpisanega nadzora letalskega prevoznika ali ustrezni letalski organ v določitvi ni jasno opredeljen; ali

               (iii)

               letalski prevoznik ni v lasti in ni učinkovito nadzorovan neposredno ali prek večinskega deleža s strani držav članic in/ali državljanov držav članic ali drugih držav, ki so navedene v Prilogi III, in/ali državljanov teh drugih držav.

         Pri izvajanju svoje pravice iz tega odstavka Republika Libanon ne diskriminira letalskih prevoznikov Skupnosti na podlagi državne pripadnosti.
   Člen 3
   Pravice v zvezi s predpisanim nadzorom
   1.   Določbe iz odstavka 2 tega člena dopolnjujejo člene, navedene v Prilogi II(c).
   2.   Kjer država članica določi letalskega prevoznika, katerega predpisani nadzor izvaja in vzdržuje druga država članica, pravice Republike Libanon, v skladu z varnostnimi predpisi iz sporazuma med državo članico, ki je določila letalskega prevoznika, in Republiko Libanon veljajo enakovredno za to drugo državo članico pri sprejemanju, izvajanju ali ohranitvi varnostnih standardov in za operativno dovoljenje navedenega letalskega prevoznika.
   Člen 4
   Obdavčitev letalskega goriva
   1.   Določbe iz odstavka 2 tega člena dopolnjujejo ustrezne določbe iz členov, navedenih v Prilogi II(d).
   2.   Ne glede na kakršne koli druge nasprotne določbe, nobena določba sporazumov iz Priloge II(d) ne preprečuje državam članicam, da uvedejo davke, prispevke, dajatve, pristojbine ali druge dajatve za gorivo, dobavljeno na njenem ozemlju za uporabo v zrakoplovu določenega letalskega prevoznika Republike Libanon, ki opravlja promet med enim krajem na ozemlju te države članice in drugim krajem na ozemlju te države članice ali na ozemlju druge države članice.
   Člen 5
   Tarife za prevoz znotraj Evropske skupnosti
   1.   Določbe v odstavku 2 tega člena dopolnjujejo člene, navedene v Prilogi II(e).
   2.   Za tarife, ki jih zaračuna(-jo) letalski prevoznik(-i), določeni s strani Republike Libanon v skladu s sporazumom iz Priloge I, ki vsebuje določbo iz Priloge II(e), za prevoz, ki se v celoti opravlja znotraj Evropske skupnosti, se uporablja zakonodaja Evropske skupnosti.
   Člen 6
   Priloge k Sporazumu
   Priloge k temu sporazumu so njegov sestavni del.
   Člen 7
   Revizija ali sprememba
   Pogodbenici lahko kadarkoli sporazumno popravita ali spremenita ta sporazum.
   Člen 8
   Začetek veljavnosti in začasna uporaba
   1.   Ta sporazum začne veljati, ko se pogodbenici pisno uradno obvestita, da so bili zaključeni notranji postopki, potrebni za začetek veljavnosti.
   2.   Ne glede na odstavek 1, se pogodbenici strinjata, da se ta Sporazum začne začasno uporabljati prvi dan meseca po datumu, ko se pogodbenici medsebojno obvestita o zaključku postopkov, potrebnih za ta namen.
   3.   Sporazumi in drugi dogovori med državami članicami in Republiko Libanon, ki na dan podpisa tega sporazuma še ne veljajo in se začasno ne uporabljajo, so navedeni v Prilogi I(b). Ta sporazum se uporablja za vse takšne sporazume in dogovore ob začetku njihove veljavnosti ali začasne uporabe.
   Člen 9
   Prenehanje
   1.   V primeru prenehanja sporazuma iz Priloge I istočasno prenehajo veljati tudi vse določbe tega sporazuma, ki so povezane z zadevnim sporazumom iz Priloge I.
   2.   V primeru prenehanja vseh sporazumov iz Priloge I istočasno preneha veljati tudi ta sporazum.

      V POTRDITEV NAVEDENEGA so spodaj podpisani, ki so bili za to ustrezno pooblaščeni, podpisali ta sporazum.
      V Bejrutu, dne sedmega julija leta dva tisoč šest, sestavljeno v dveh izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem, švedskem in arabskem jeziku.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por la República Libanesa
         Za Libanonskou republiku
         For Den Libanesiske Republik
         Für die Libanesische Republik
         Liibanoni Vabariigi nimel
         Για τη Δημοκρατία του Λιβάνου
         For the Republic of Lebanon
         Pour la République libanaise
         Per la Repubblica del Libano
         Libānas Republikas vārdā
         Libano Respublikos vardu
         A Libanoni Köztársaság részéről
         Għar-repubblika tal-Libanu
         Voor de Republiek Libanon
         W imieniu Republiki Libańskiej
         Pela República do Líbano
         Za Libanonskú republiku
         Za Republiko Libanon
         Libanonin tasavallan puolesta
         För Republiken Libanon

   PRILOGA I
   Seznam sporazumov iz člena 1 tega sporazuma

               (a)

               Sporazumi o zračnih prevozih med Republiko Libanon in državami članicami Evropske skupnosti, ki so bili ua dan podpisa tega sporazuma sklenjeni, podpisani in/ali v začasni uporabi:

                           —

                           Sporazum med avstrijsko zvezno vlado in vlado Republike Libanon o zračnem prevozu med njunima ozemljema in zunaj njunih ozemelj, podpisan v Bejrutu 2. aprila 1969, kakor je bil spremenjen (v nadaljnjem besedilu Sporazum med Libanonom in Avstrijo);

                           —

                           Sporazum med belgijsko vlado in libanonsko vlado o zračnem prevozu med njunima ozemljema in zunaj njunih ozemelj, podpisan v Bejrutu 24. decembra 1953, kakor je bil spremenjen (v nadaljnjem besedilu Sporazum med Libanonom in Belgijo);

                           —

                           Sporazum med vlado Republike Ciper in vlado Republike Libanon o zračnem prevozu, parafiran 23. maja 1996 (v nadaljnjem besedilu osnutek Sporazuma med Libanonom in Ciprom);

                           —

                           Sporazum med vlado Češke Republike in vlado Republike Libanon o zračnem prevozu, podpisan v Bejrutu 22. septembra 2003 (v nadaljnjem besedilu Sporazum med Libanonom in Češko republiko);

                           —

                           Sporazum o zračnem prevozu med Dansko in Libanonom, podpisan v Bejrutu 21. oktobra 1955 (v nadaljnjem besedilu Sporazum med Libanonom in Dansko);

                           —

                           Osnutek Sporazuma med vlado Francoske republike in vlado Republike Libanon, parafiran in priložen odobrenemu zapisniku posvetovanj med delegacijama predstavnikov Francoske republike in Republike Libanon, podpisan v Parizu 24. junija 1998 (v nadaljnjem besedilu osnutek Sporazuma med Libanonom in Francijo);

                           —

                           Sporazum o zračnem prevozu med Zvezno republiko Nemčijo in Republiko Libanon, podpisan v Bejrutu 15. marca 1961, kakor je bil spremenjen (v nadaljnjem besedilu Sporazum med Libanonom in Nemčijo);

                           —

                           Osnutek Sporazuma o zračnem prevozu med vlado Zvezne republike Nemčije in vlado Republike Libanon, parafiran in priložen odobrenemu zapisniku, podpisan v Bonnu 16. januarja 2002 (v nadaljnjem besedilu revidiran osnutek Sporazuma med Libanonom in Nemčijo);

                           —

                           Sporazum med vlado Kraljevine Grčije in vlado Republike Libanon o vzpostavitvi zračnega prevoza med njunima ozemljema, podpisan v Bejrutu 6. septembra 1948 (v nadaljnjem besedilu Sporazum med Libanonom in Grčijo);

                           —

                           Sporazum med vlado Ljudske Republike Madžarske in Republike Libanon o civilnem zračnem prometu, podpisan v Bejrutu 15. januarja 1966 (v nadaljnjem besedilu Sporazum med Libanonom in Madžarsko);

                           —

                           Sporazum o zračnem prevozu med italijansko vlado in vlado Republike Libanon, podpisan v Bejrutu 24. januarja 1949, kakor je bil spremenjen (v nadaljnjem besedilu Sporazum med Libanonom in Italijo);

                           —

                           Sporazum o zračnem prevozu med vlado Republike Libanon in vlado Velikega vojvodstva Luksemburg, parafiran in kot Dodatek B priložen zaupnemu memorandumu o soglasju, ki je bil podpisan v Bejrutu 23. oktobra 1998 (v nadaljnjem besedilu osnutek Sporazuma med Libanonom in Luksemburgom);

                           —

                           Osnutek Sporazuma o zračnem prevozu med vlado Malte in vlado Republike Libanon, parafiran in kot Dodatek B priložen odobrenemu zapisniku, podpisan v Bejrutu 30. aprila 1999 (v nadaljnjem besedilu osnutek Sporazuma med Libanonom in Malto);

                           —

                           Sporazum o zračnem prevozu med Kraljevino Nizozemsko in Republiko Libanon, podpisan v Bejrutu 20. septembra 1949 (v nadaljnjem besedilu Sporazum med Libanonom in Nizozemsko);

                           —

                           Sporazum med vlado Poljske Ljudske Republike in vlado Republike Libanon o zračnem prevozu, podpisan v Bejrutu 25. aprila 1966 (v nadaljnjem besedilu Sporazum med Libanonom in Poljsko);

                           —

                           Sporazum o zračnem prevozu med Švedsko in Libanonom, podpisan v Bejrutu 23. marca 1953 (v nadaljnjem besedilu Sporazum med Libanonom in Švedsko);

                           —

                           Sporazum med vlado Združenega kraljestva Velike Britanije in Severne Irske in vlado Republike Libanon o zračnem prevozu med njunima ozemljema in zunaj njunih ozemelj, podpisan v Bejrutu 15. avgust 1951, kakor je bil spremenjen (v nadaljnjem besedilu Sporazum med Libanonom in Združenim kraljestvom);

               (b)

               Sporazumi o zračnih prevozih in drugi dogovori, parafirani ali podpisani med vlado Republike Libanon in državami članicami Evropske skupnosti, ki na dan podpisa tega sporazuma še niso začeli veljati in niso v začasni uporabi:

                           —

                           Sporazum o zračnem prevozu med Kraljevino Španijo in Republiko Libanon, podpisan v Madridu 21. avgusta 1997 (v nadaljnjem besedilu Sporazum med Libanonom in Španijo);

         PRILOGA II
   Seznam členov v sporazumih, navedenih v Prilogi I, ki so omenjeni v členih 2 do 5 tega sporazuma

               (a)

               Določitev s strani države članice:

                           —

                           Člen 3 Sporazuma med Libanonom in Avstrijo;

                           —

                           Člen 3 Sporazuma med Libanonom in Belgijo;

                           —

                           Člen 4 osnutek Sporazuma med Libanonom in Ciprom;

                           —

                           Člen 3 Sporazuma med Libanonom in Češko republiko;

                           —

                           Člen 3 osnutka Sporazuma med Libanonom in Francijo;

                           —

                           Člen 3 Sporazuma med Libanonom in Nemčijo;

                           —

                           Člen 3 Sporazuma med Libanonom in Madžarsko;

                           —

                           Člen 3 osnutka Sporazuma med Libanonom in Luksemburgom;

                           —

                           Člen 6 osnutka Sporazuma med Libanonom in Malto;

                           —

                           Člen 3 Sporazuma med Libanonom in Poljsko;

                           —

                           Člen 3 osnutka Sporazuma med Libanonom in Španijo;

                           —

                           Člen 4 Sporazuma med Libanonom in Združenim kraljestvom;

               (b)

               Zavrnitev, preklic, začasni odvzem ali omejitev pooblastil ali dovoljenj:

                           —

                           Člen 4 Sporazuma med Libanonom in Avstrijo;

                           —

                           Člen 3 Sporazuma med Libanonom in Belgijo;

                           —

                           Člen 5 osnutka Sporazuma med Libanonom in Ciprom;

                           —

                           Člen 4 Sporazuma med Libanonom in Češko republiko;

                           —

                           Člen 5 Sporazuma med Libanonom in Dansko;

                           —

                           Člen 4 osnutka Sporazuma med Libanonom in Francijo;

                           —

                           Člen 4 Sporazuma med Libanonom in Nemčijo;

                           —

                           Člen 6 Sporazuma med Libanonom in Grčijo;

                           —

                           Člen 4 Sporazuma med Libanonom in Madžarsko;

                           —

                           Člen 6 Sporazuma med Libanonom in Italijo;

                           —

                           Člen 4 osnutka Sporazuma med Libanonom in Luksemburgom;

                           —

                           Člen 7 osnutka Sporazuma med Libanonom in Malto;

                           —

                           Člen 6 Sporazuma med Libanonom in Nizozemsko;

                           —

                           Člen 3 Sporazuma med Libanonom in Poljsko;

                           —

                           Člen 4 osnutka Sporazuma med Libanonom in Španijo;

                           —

                           Člen 5 Sporazuma med Libanonom in Švedsko;

                           —

                           Člen 4 Sporazuma med Libanonom in Združenim kraljestvom;

               (c)

               Predpisani nadzor:

                           —

                           Člen 7a Sporazuma med Libanonom in Avstrijo;

                           —

                           Člen 7 Sporazuma med Libanonom in Češko republiko;

                           —

                           Člen 8 osnutka Sporazuma med Libanonom in Francijo;

                           —

                           Člen 7 osnutka Sporazuma med Libanonom in Luksemburgom;

                           —

                           Člen 6 osnutka Sporazuma med Libanonom in Nemčijo;

               (d)

               Obdavčitev letalskega goriva:

                           —

                           Člen 5 Sporazuma med Libanonom in Avstrijo;

                           —

                           Člen 4 Sporazuma med Libanonom in Belgijo;

                           —

                           Člen 7 osnutka Sporazuma med Libanonom in Ciprom;

                           —

                           Člen 8 Sporazuma med Libanonom in Češko republiko;

                           —

                           Člen 9 Sporazuma med Libanonom in Dansko;

                           —

                           Člen 10 osnutka Sporazuma med Libanonom in Francijo;

                           —

                           Člen 6 Sporazuma med Libanonom in Nemčijo;

                           —

                           Člen 10 revidiranega osnutka Sporazuma med Libanonom in Nemčijo;

                           —

                           Člen 3 Sporazuma med Libanonom in Grčijo;

                           —

                           Člen 14 Sporazuma med Libanonom in Madžarsko;

                           —

                           Člen 3 Sporazuma med Libanonom in Italijo;

                           —

                           Člen 8 osnutka Sporazuma med Libanonom in Luksemburgom;

                           —

                           Člen 9 osnutka Sporazuma med Libanonom in Malto;

                           —

                           Člen 6 Sporazuma med Libanonom in Poljsko;

                           —

                           Člen 5 osnutka Sporazuma med Libanonom in Španijo;

                           —

                           Člen 9 Sporazuma med Libanonom in Švedsko;

                           —

                           Člen 5 Sporazuma med Libanonom in Združenim kraljestvom;

               (e)

               Tarife za prevoz znotraj Evropski skupnosti:

                           —

                           Člen 9 Sporazuma med Libanonom in Avstrijo;

                           —

                           Člen 7 Sporazuma med Libanonom in Belgijo;

                           —

                           Člen 16 osnutka Sporazuma med Libanonom in Ciprom;

                           —

                           Člen 12 Sporazuma med Libanonom in Češko republiko;

                           —

                           Člen 7 Sporazuma med Libanonom in Dansko;

                           —

                           Člen 14 osnutka Sporazuma med Libanonom in Francijo;

                           —

                           Člen 9 Sporazuma med Libanonom in Nemčijo;

                           —

                           Člen 14 revidiranega osnutka Sporazuma med Libanonom in Nemčijo;

                           —

                           Člen 7 Sporazuma med Libanonom in Madžarsko;

                           —

                           Člen 13 osnutka Sporazuma med Libanonom in Luksemburgom;

                           —

                           Člen 14 osnutka Sporazuma med Libanonom in Malto;

                           —

                           Člen 10 Sporazuma med Libanonom in Poljsko;

                           —

                           Člen 7 osnutka Sporazuma med Libanonom in Španijo;

                           —

                           Člen 7 Sporazuma med Libanonom in Švedsko;

                           —

                           Člen 7 Sporazuma med Libanonom in Združenim kraljestvom.

         PRILOGA III
   Seznam drugih držav iz člena 2 tega Sporazuma

               (a)

               Republika Islandija (v skladu s Sporazumom o Evropskem gospodarskem prostoru);

               (b)

               Kneževina Lihtenštajn (v skladu s Sporazumom o Evropskem gospodarskem prostoru);

               (c)

               Kraljevina Norveška (v skladu s Sporazumom o Evropskem gospodarskem prostoru);

               (d)

               Švicarska konfederacija (v skladu s Sporazumom med Evropsko skupnostjo in Švicarsko konfederacijo o zračnem prevozu).


title: Sklep Sveta z dne 19. decembra 2002 o sklenitvi Sporazuma v obliki izmenjave pisem med Evropsko skupnostjo in Kanado v skladu s členom XXVIII GATT 1994 za spremembo koncesij za žita, predvidenih v listi CXL ES, priloženi GATT 1994

text:
Pomembno pravno obvestilo

|

32003D0253(01)

Uradni list L 095 , 11/04/2003 str. 0036 - 0037

		Sklep Svetaz dne 19. decembra 2002o sklenitvi Sporazuma v obliki izmenjave pisem med Evropsko skupnostjo in Kanado v skladu s členom XXVIII GATT 1994 za spremembo koncesij za žita, predvidenih v listi CXL ES, priloženi GATT 1994(2003/253/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,ob upoštevanju predloga Komisije,ob upoštevanju naslednjega:(1) Svet je 26. julija 2002 pooblastil Komisijo, da v skladu s členom XXVIII GATT 1994 začne pogajanja, da se spremenijo nekatere koncesije za žita. V skladu s tem je Evropska skupnost 26. julija 2002 uradno obvestila WTO o svoji nameri, da spremeni nekatere koncesije v listi CXL ES.(2) Komisija je pogajanja vodila ob posvetovanju z odborom, ustanovljenim s členom 133 Pogodbe in v skladu s pogajalskimi direktivami, ki jih je izdal Svet.(3) Komisija je po pogajanjih s Kanado, članico WTO, ki jo zanimajo dobave v znatnem obsegu, sklenila Sporazum v obliki izmenjave pisem.(4) Sporazum v obliki izmenjave pisem med Evropsko skupnostjo in Kanado je torej treba potrditi.(5) Da se zagotovi popolna uporaba Sporazuma od 1. januarja 2003 in do spremembe Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], je treba Komisijo pooblastiti za sprejetje začasnih odstopanj od navedene uredbe.(6) Ukrepe, potrebne za izvajanje tega sklepa, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil [2] –SKLENIL:Člen 1Sporazum v obliki izmenjave pisem med Evropsko skupnostjo in Kanado v skladu s členom XXVIII GATT 1994 za spremembo koncesij za žita, predvidenih v listi CXL ES, priloženi GATT 1994, se potrdi v imenu Skupnosti.Besedilo Sporazuma je priloženo k temu sklepu.Člen 2Če je to treba za omogočanje popolne uporabe tega sporazuma od 1. januarja 2003 naprej, lahko Komisija odstopa od Uredbe (EGS) št. 1766/92, v skladu s postopkom iz člena 3(2) tega sklepa, dokler navedena uredba ni spremenjena, vendar najpozneje do 30. junija 2003.Člen 31. Komisiji pomaga Upravljalni odbor za žita, ustanovljen s členom 23 Uredbe (EGS) št. 1766/92.2. Kadar koli se navaja ta odstavek, se uporabljata člena 4 in 7 Sklepa 1999/468/ES.Rok, določen v členu 4(3) Sklepa 1999/468/ES, je en mesec.3. Odbor sprejme svoj poslovnik.Člen 4Predsednik Sveta je s tem sklepom pooblaščen, da imenuje pooblaščenca za podpis Sporazuma v obliki izmenjave pisem, ki zavezuje Skupnost.V Bruslju, 19. decembra 2002Za SvetPredsednikM. Fischer Boel[1] UL L 181, 1.7.1992, str. 21. Uredba, kakor je bila nazadnje spremenjena z Uredbo (ES) št. 1666/2000 (UL L 193, 29.7.2000, str. 1).[2] UL L 184, 17.7.1999, str. 23.--------------------------------------------------


title: Sklep Sveta (EU) 2017/1248 z dne 11. julija 2017 o sklenitvi Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v imenu Evropske unije, kar zadeva določbe v zvezi z obravnavo državljanov tretjih držav, ki so zakonito zaposleni kot delavci na ozemlju druge pogodbenice

text:
               12.7.2017

               SL

               Uradni list Evropske unije

               L 181/4

         SKLEP SVETA (EU) 2017/1248
   z dne 11. julija 2017
   o sklenitvi Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v imenu Evropske unije, kar zadeva določbe v zvezi z obravnavo državljanov tretjih držav, ki so zakonito zaposleni kot delavci na ozemlju druge pogodbenice
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 79(2)(b) v povezavi s členom 218(6)(a) in prvim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Svet je 22. januarja 2007 pooblastil Komisijo, da začne pogajanja z Ukrajino za sklenitev novega sporazuma med Evropsko unijo in Ukrajino, ki bo nadomestil Sporazum o partnerstvu in sodelovanju (2).

               (2)

               Ta pogajanja so bila uspešno zaključena in Sporazum o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum) je bil parafiran v letu 2012.

               (3)

               V skladu s Sklepom Sveta št. 2014/295/EU (3), Sklepom Sveta 2014/668 (4)/EU in Sklepom Sveta št. 2014/670/Euratom (5) je bil Sporazum podpisan v Bruslju dne 21. marca 2014 in v Bruslju, 27. junija 2014 s pridržkom njegove poznejše sklenitve.

               (4)

               Ta sklep zadeva le člen 17 Sporazuma, ki vsebuje posebne obveznosti v zvezi z obravnavo državljanov tretjih držav, zakonito zaposlenih kot delavci na ozemlju druge pogodbenice in ki spada v področje uporabe naslova V tretjega dela Pogodbe o delovanju Evropske unije. Cilj in vsebina navedenih določb sta različna in neodvisna od cilja in vsebine drugih določb sporazuma o pridružitvi med pogodbenicama. Hkrati s tem sklepom bo sprejet ločen sklep v zvezi z drugimi določbami Sporazuma.

               (5)

               V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, ti državi članici ne sodelujeta pri sprejetju tega sklepa, ki zanju ni zavezujoč in se v njiju ne uporablja.

               (6)

               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zanjo ni zavezujoč in se v njej ne uporablja.

               (7)

               Sporazum se ne bi smel razlagati tako, kot da podeljuje pravice ali uvaja obveznosti, na katere se je mogoče neposredno sklicevati pred sodišči Unije ali držav članic.

               (8)

               Sporazum bi bilo treba odobriti v imenu Unije –

         SPREJEL NASLEDNJI SKLEP:
   Člen 1
   Sporazum o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, skupaj s prilogami in protokoli k Sporazumu (v nadaljnjem besedilu: Sporazum), se odobri v imenu Unije, kar zadeva člen 17 Sporazuma (6).
   Člen 2
   Predsednik Sveta v imenu Unije pošlje uradno obvestilo iz člena 486(2) Sporazuma s katerim izrazi soglasje Unije, da je Sporazum zanjo zavezujoč (7).
   Člen 3
   Ta sporazum se ne sme razlagati tako, kot da podeljuje pravice ali uvaja obveznosti, na katere se je mogoče neposredno sklicevati pred sodišči Unije ali držav članic.
   Člen 4
   Ta sklep začne veljati dan na dan sprejetja.

      V Bruslju, 11. julija 2017

            Za Svet

            Predsednik

         T. TÕNISTE

      (1)  Odobritev z dne 16. septembra 2014 (še ni objavljena v Uradnem listu).

      (2)  Sporazum o partnerstvu in sodelovanju med Evropskimi skupnostmi in njihovimi državami članicami in Ukrajino (UL L 49, 19.2.1998, str. 3).

      (3)  Sklep Sveta 2014/295/EU z dne 17. marca 2014 o podpisu Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani v imenu Evropske unije in o njegovi začasni uporabi, glede preambule, člena 1 ter naslovov I, II in VII Sporazuma (UL L 161, 29.5.2014, str. 1).

      (4)  Sklep Sveta 2014/668/EU z dne 23. junija 2014 o podpisu Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v imenu Evropske unije in o njegovi začasni uporabi, kar zadeva naslov III (razen določb v zvezi z obravnavo državljanov tretjih držav, ki so zakonito zaposleni kot delavci na ozemlju druge pogodbenice) ter naslove IV, V, VI in VII Sporazuma ter z njim povezanih prilog in protokolov (UL L 278, 20.9.2014, str. 1).

      (5)  Sklep Sveta 2014/670/Euratom z dne 23. junija 2014 o odobritvi sklenitve, v imenu Evropske skupnosti za atomsko energijo, Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, s strani Evropske komisije (UL L 278, 20.9.2014, str. 8).

      (6)  Besedilo Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani je bilo objavljeno v UL L 161, 29.5.2014, str. 3.

      (7)  Generalni sekretariat Sveta bo v Uradnem listu Evropske unije objavil začetek veljavnosti Sporazuma.


title: Sklep Sveta (EU) 2015/2354 z dne 10. decembra 2015 o pooblastilu nekaterim državam članicam, da v interesu Evropske unije sprejmejo pristop Sejšelov k Haaški konvenciji iz leta 1980 o civilnopravnih vidikih mednarodne ugrabitve otrok

text:
               17.12.2015

               SL

               Uradni list Evropske unije

               L 331/11

         SKLEP SVETA (EU) 2015/2354
   z dne 10. decembra 2015
   o pooblastilu nekaterim državam članicam, da v interesu Evropske unije sprejmejo pristop Sejšelov k Haaški konvenciji iz leta 1980 o civilnopravnih vidikih mednarodne ugrabitve otrok
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 81(3) v povezavi s členom 218 Pogodbe,
   ob upoštevanju predloga Evropske komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Evropska unija je kot enega izmed svojih ciljev določila cilj spodbujati varstvo otrokovih pravic, kakor je navedeno v členu 3 Pogodbe o Evropski uniji Ukrepi za zaščito otrok zoper nezakonito premestitev ali zadržanje so bistveni del te politike.

               (2)

               Svet je sprejel Uredbo (ES) št. 2201/2003 (2) (Uredba Bruselj IIa), katere namen je zaščititi otroke pred škodljivimi posledicami nezakonite premestitve ali zadržanja ter vzpostaviti postopke za zagotovitev njihove hitre vrnitve v državo stalnega prebivališča ter zagotoviti varstvo pravic do stikov z otrokom in pravic do varstva in vzgoje.

               (3)

               Uredba (ES) št. 2201/2003 dopolnjuje in krepi določbe Haaške konvencije z dne 25. oktobra 1980 o civilnopravnih vidikih mednarodne ugrabitve otrok (v nadaljnjem besedilu: Haaška konvencija iz leta 1980), ki na mednarodni ravni uvaja sistem obveznosti in sodelovanja med državami pogodbenicami in med centralnimi organi, ter katere namen je zagotoviti hitro vrnitev nezakonito premeščenih ali zadržanih otrok.

               (4)

               Vse države članice Unije so pogodbenice Haaške konvencije iz leta 1980.

               (5)

               Unija spodbuja tretje države k pristopu k Haaški konvenciji iz leta 1980 in podpira njeno pravilno izvajanje, tako da skupaj z državami članicami sodeluje, med drugim v posebnih komisijah, ki jih redno organizira Haaška konferenca o mednarodnem zasebnem pravu.

               (6)

               Skupni pravni okvir, ki se uporablja za odnose med državami članicami Unije in tretjimi državami, bi lahko bil najboljša rešitev za občutljive primere mednarodne ugrabitve otrok.

               (7)

               Haaška konvencije iz leta 1980 določa, da se Konvencija uporablja med državo pristopnico in tistimi državami pogodbenicami, ki so izjavile, da sprejemajo pristop.

               (8)

               Haaška konvencija iz leta 1980 ne omogoča, da bi njene pogodbenice postale organizacije za regionalno gospodarsko povezovanje, kakršna je Unija. Zato Unija ne more pristopiti k navedeni konvenciji, niti ne more predložiti izjave o sprejetju države pristopnice.

               (9)

               Na podlagi mnenja 1/13 Sodišča Evropske unije izjave o sprejetju v okviru Haaške konvencije iz leta 1980 sodijo v izključno zunanjo pristojnost Unije.

               (10)

               Sejšeli so listino o pristopu k Haaški konvenciji iz leta 1980 predložili 27. maja 2008. Haaška konvencija iz leta 1980 je v Sejšelih začela veljati 1. avgusta 2008.

               (11)

               Več držav članic je že sprejelo pristop Sejšelov k Haaški konvenciji iz leta 1980. Ocena razmer na Sejšelih je privedla do sklepa, da lahko tiste države članice, ki še niso sprejele pristopa Sejšelov, v interesu Unije sprejmejo pristop Sejšelov v skladu s pogoji iz Haaške konvencije iz leta 1980.

               (12)

               Države članice, ki še niso sprejele pristopa Sejšelov, bi morale biti zato pooblaščene, da predložijo svoje izjave o sprejetju pristopa Sejšelov v interesu Unije v skladu s pogoji iz tega sklepa. Kraljevina Belgija, Češka republika, Zvezna republika Nemčija, Republika Estonija, Irska, Helenska republika, Kraljevina Španija, Francoska republika, Italijanska republika, Republika Ciper, Republika Latvija, Republika Litva, Veliko vojvodstvo Luksemburg, Madžarska, Malta, Republika Poljska, Republika Slovenija, Slovaška republika, Republika Finska in Kraljevina Švedska, ki so že sprejele pristop Singapurja k Haaški konvenciji iz leta 1980, ne bi smele predložiti novih izjav o sprejetju, saj obstoječe izjave po mednarodnem javnem pravu ostajajo veljavne.

               (13)

               Uredba (ES) št. 2201/2003 zavezuje tudi Združeno Kraljestvo in Irsko, ki sodelujeta pri sprejetju in uporabi tega sklepa.

               (14)

               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   1.   Države članice, ki tega še niso storile, so pooblaščene, da v interesu Unije sprejmejo pristop Sejšelov k Haaški konvenciji z dne 25. oktobra 1980 o civilnopravnih vidikih mednarodne ugrabitve otrok (v nadaljnjem besedilu: Haaška konvencija iz leta 1980).
   2.   Države članice iz odstavka 1 predložijo najpozneje do 11. decembra 2016 naslednjo izjavo o sprejetju v interesu Unije pristopa Sejšelov k Haaški konvenciji iz leta 1980:

      „[Celotno ime DRŽAVE ČLANICE] izjavlja, da v skladu s Sklepom Sveta (EU) 2015/2354 sprejema pristop Sejšelov k Haaški konvenciji z dne 25. oktobra 1980 o civilnopravnih vidikih mednarodne ugrabitve otrok.“

   3.   Vsaka država članica obvesti Svet in Komisijo o tem, da je predložila svojo izjavo o sprejetju pristopa Sejšelov, ter sporoči Komisiji besedilo izjave v dveh mesecih po tem, ko je izjavo predložila.
   Člen 2
   Tiste države članice, ki so predložile izjave o sprejetju pristopa Sejšelov k Haaški konvenciji iz leta 1980 pred datumom sprejetja tega sklepa, ne predložijo novih izjav.
   Člen 3
   Ta sklep začne veljati dan po objavi v Uradnem listu Evropske unije.
   Člen 4
   Ta sklep je naslovljen na vse države članice razen na Kraljevino Belgijo, Češko republiko, Kraljevino Dansko, Zvezno republiko Nemčijo, Republiko Estonijo, Irsko, Helensko republiko, Kraljevino Španijo, Francosko republiko, Italijansko republiko, Republiko Ciper, Republiko Latvijo, Republiko Litvo, Veliko vojvodstvo Luksemburg, Madžarsko, Malto, Republiko Poljsko, Republiko Slovenijo, Slovaško republiko, Republiko Finsko in Kraljevino Švedsko.

      V Bruslju, 10. decembra 2015

            Za Svet

            Predsednik

         F. BAUSCH

      (1)  Mnenje z dne 11. februarja 2015 (še ni objavljeno v Uradnem listu).

      (2)  Uredba Sveta (ES) št. 2201/2003 z dne 27. novembra 2003 o pristojnosti in priznavanju ter izvrševanju sodnih odločb v zakonskih sporih in sporih v zvezi s starševsko odgovornostjo ter o razveljavitvi Uredbe (ES) št. 1347/2000 (UL L 338, 23.12.2003, str. 1).


title: Sklep Sveta 2014/447/SZVP z dne 9. julija 2014 o spremembah veljavnosti Sklepa 2013/354/SZVP o Policijski misiji Evropske unije za Palestinska ozemlja (EUPOL COPPS)

text:
               10.7.2014

               SL

               Uradni list Evropske unije

               L 201/28

         SKLEP SVETA 2014/447/SZVP
   z dne 9. julija 2014
   o spremembah veljavnosti Sklepa 2013/354/SZVP o Policijski misiji Evropske unije za Palestinska ozemlja (EUPOL COPPS)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 3. julija 2013 sprejel Sklep 2013/354/SZVP (1) o Policijski misiji Evropske unije za Palestinska ozemlja (EUPOL COPPS), s katerim se je EUPOL COPPS nadaljevala tudi po 1. juliju 2013. Navedeni sklep preneha veljati 30. junija 2014. Referenčni finančni znesek je namenjen za obdobje od 1. julija 2013 do 30. junija 2014.

               (2)

               EUPOL COPPS bi bilo treba podaljšati za dodatno obdobje 12 mesecev do 30. junija 2015.

               (3)

               Sklep 2013/354/SZVP bi bilo treba spremeniti in obdobje, za katerega se nameni referenčni finančni znesek, podaljšati.

               (4)

               EUPOL COPPS se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Sklep Sveta 2013/354/SZVP se spremeni:

               1.

               člen 2 se nadomesti z naslednjim:
               „Člen 2
               Naloge misije
               EUPOL COPPS v sodelovanju s programi Unije za izgradnjo institucij in v skladu z drugimi mednarodnimi prizadevanji v širšem okviru reforme varnostnega sektorja in kazenskega sodstva prispeva k vzpostavitvi učinkovite in trajnostne policijske ureditve in širše kazenskopravne ureditve, pod palestinsko odgovornostjo, ki so skladni z najboljšimi mednarodnimi standardi.
               V ta namen EUPOL COPPS:

                           —

                           v skladu s strategijo varnostnega sektorja pomaga palestinski civilni policiji pri izvajanju strateškega načrta palestinske civilne policije, pri čemer deluje kot svetovalec in mentor zlasti višjim uradnikom na ravni policijskih okrožij in uprav ter na ravni ministrstva;

                           —

                           pomaga, svetuje in deluje kot mentor, tudi na ministrski ravni, kazenskopravnim institucijam in palestinski odvetniški zbornici pri izvajanju strategije pravosodnega sektorja ter različnih institucionalnih načrtov, povezanih z njim;

                           —

                           po potrebi poskrbi za usklajevanje, lažji potek in svetovanje v zvezi s pomočjo in projekti, ki jih v zvezi s palestinsko civilno policijo in institucijami kazenskega pravosodja izvajajo Unija, države članice in tretje države, ter opredeli in izvaja lastne projekte na področjih, povezanih z EUPOL COPPS in v podporo njenim ciljem.“;

               2.

               v členu 11 se odstavek 5 nadomesti z naslednjim:
               „5.   Vodja misije zagotovi varovanje tajnih podatkov EU v skladu s Sklepom Sveta 2013/488/EU (2).

                  (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).“;"

               3.

               vstavi se naslednji člen:
               „Člen 11a
               Pravna ureditev
               EUPOL COPPS ima sposobnost, da naroča storitve ali blago, sklepa pogodbe in upravne dogovore, zaposluje osebje, vodi bančne račune, pridobiva sredstva in razpolaga z njimi ter poravnava obveznosti in je lahko stranka v pravnih postopkih, kot je potrebno za izvajanje tega sklepa.“;

               4.

               člen 12 se nadomesti z naslednjim:
               „Člen 12
               Finančna ureditev
               1.   Referenčni finančni znesek za kritje odhodkov, povezanih z EUPOL COPPS v obdobju od 1. julija 2013 do 30. junija 2014, je 9 570 000 EUR.
               Referenčni finančni znesek za kritje odhodkov, povezanih z EUPOL COPPS v obdobju od 1. julija 2014 do 30. junija 2015 je 9 820 000 EUR.
               2.   Vsi odhodki se upravljajo v skladu s postopki in pravili, ki se uporabljajo za splošni proračun Evropske unije. Državljani tretjih držav se lahko prijavljajo na javne razpise za sklenitev pogodb. S pridržkom odobritve Komisije lahko EUPOL COPPS sklepa tehnične dogovore z državami članicami, stranmi gostiteljicami, sodelujočimi tretjimi državami in drugimi mednarodnimi subjekti glede naročanja opreme, storitev in prostorov za EUPOL COPPS.
               3.   EUPOL COPPS je odgovorna za izvajanje svojega proračuna. V ta namen EUPOL COPPS podpiše sporazum s Komisijo.
               4.   EUPOL COPPS je odgovorna za vse terjatve in obveznosti, ki nastanejo pri izvajanju mandata od 1. julija 2014 naprej, razen za morebitne terjatve v zvezi z resnimi kršitvami vodje misije, za katere je odgovoren sam.
               5.   Finančna ureditev se izvaja brez poseganja v strukturo poveljevanja, določeno v členih 4, 5 in 6, ter operativne potrebe misije EUPOL COPPS, vključno z združljivostjo opreme in interoperabilnostjo njenih skupin.
               6.   Odhodki so upravičeni od 9. julija 2014.“;

               5.

               v odstavkih 1 in 2 člena 13 se besede „Sklep 2011/292/EU“ nadomestijo z besedami „Sklep 2013/488/EU“.

         Člen 2
   Ta sklep začne veljati na dan sprejetja.
   Uporablja se od 1. julija 2014.

      V Bruslju, 9. julija 2014

            Za Svet

            Predsednik

         S. GOZI

      (1)  Sklep Sveta 2013/354/SZVP z dne 3. julija 2013 o Policijski misiji Evropske unije za Palestinska ozemlja (EUPOL COPPS) (UL L 185, 4.7.2013, str. 12).


title: Sklep Sveta (EU) 2015/2027 z dne 10. novembra 2015 o imenovanju švedskega nadomestnega člana Odbora regij

text:
               13.11.2015

               SL

               Uradni list Evropske unije

               L 297/6

         SKLEP SVETA (EU) 2015/2027
   z dne 10. novembra 2015
   o imenovanju švedskega nadomestnega člana Odbora regij
   SVET EVROPSKE UNIJE JE –
   Ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga švedske vlade,
   ob upoštevanju naslednjega:

               (1)

               Svet je 26. januarja, 5. februarja in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Rolfa SÄLLRYDA se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za nadomestno članico Odbora regij imenuje:

               —

               Birgitta SACRÉDEUS, Ledamot i regionfullmäktige, Dalarnas läns landsting.

         Člen 2
   Ta sklep začne veljati na dan sprejetja.

      V Bruslju, 10. novembra 2015

            Za Svet

            Predsednik

         P. GRAMEGNA

      (1)  UL L 20, 27.1.2015, str. 42.

      (2)  UL L 31, 7.2.2015, str. 25.

      (3)  UL L 159, 25.6.2015, str. 70.


title: Sklep Evropske centralne banke z dne 10. novembra 2000 o objavi nekaterih pravnih aktov in instrumentov Evropske centralne banke (ECB/2000/12)

text:
Pomembno pravno obvestilo

|

32001D0150

Uradni list L 055 , 24/02/2001 str. 0068 - 0068

		Sklep Evropske centralne bankez dne 10. novembra 2000o objavi nekaterih pravnih aktov in instrumentov Evropske centralne banke(ECB/2000/12)(2001/150/ES)SVET EVROPSKE CENTRALNE BANKE JE -ob upoštevanju Statuta Evropskega sistema centralnih bank in Evropske centralne banke (v nadaljnjem besedilu "Statut") ter zlasti členov 10.4, 34.1 in 34.2 Statuta,po posvetovanju z Razširjenim svetom Evropske centralne banke (ECB),ob upoštevanju naslednjega:(1) ECB pripisuje velik pomen povečanju preglednosti pravnega okvira Evropskega sistema centralnih bank (ESCB). V skladu s tem pristopom je zaradi javnega ozaveščanja treba širši javnosti omogočiti dostop do pravnih aktov in instrumentov, ki jih je sprejela Evropska centralna banka, četudi ni take obveznosti na podlagi Pogodbe o ustanovitvi Evropske skupnosti ali Statuta.(2) Preglednost je mogoče najbolje doseči z objavo aktov in instrumentov ECB v vseh uradnih jezikih Skupnosti v Uradnem listu Evropskih skupnosti -SKLENIL:Člen 1Objavijo se Smernica ECB/1998/NP10 z dne 3. novembra 1998 o izvajanju člena 52 Statuta Evropskega sistema centralnih bank in Evropske centralne banke (Priloga I k temu sklepu), Smernica ECB/1999/NP11 z dne 22. aprila 1999 o dovoljenju za izdajo nacionalnih bankovcev med prehodnim obdobjem (Priloga II k temu sklepu) in Smernica ECB/1998/NP28 z dne 22. decembra 1998 o skupnih pravilih in minimalnih standardih za zaščito zaupnosti posameznih statističnih podatkov, ki jih zbira Evropska centralna banka ob pomoči nacionalnih centralnih bank (Priloga III k temu sklepu); Sklep ECB/1998/NP1 z dne 19. junija 1998 o imenovanju in trajanju mandata zunanjega revizorja Evropske centralne banke (Priloga IV k temu sklepu); Sklep ECB/1998/NP15 z dne 1. decembra 1998 o opravljanju nekaterih nalog s strani Evropske centralne banke v zvezi s srednjeročno finančno pomočjo glede plačilnih bilanc držav članic (Priloga V k temu sklepu) ter Priporočilo ECB/1999/NP7 z dne 8. aprila 1999 o računovodski obravnavi stroškov, nastalih v zvezi z izdajo bankovcev (Priloga VI k temu sklepu).Člen 2Ta sklep se objavi v Uradnem listu Evropskih skupnosti.V Frankfurtu na Majni, 10. novembra 2000Predsednik ECBWillem F. Duisenberg--------------------------------------------------


title: Sklep Sveta (EU) 2017/47 z dne 8. novembra 2016 o podpisu, v imenu Evropske unije, in začasni uporabi Sporazuma med Evropsko unijo in Kneževino Lihtenštajn o dopolnilnih pravilih v zvezi z instrumentom za finančno podporo na področju zunanjih meja in vizumov v okviru Sklada za notranjo varnost za obdobje 2014–2020

text:
               12.1.2017

               SL

               Uradni list Evropske unije

               L 7/2

         SKLEP SVETA (EU) 2017/47
   z dne 8. novembra 2016
   o podpisu, v imenu Evropske unije, in začasni uporabi Sporazuma med Evropsko unijo in Kneževino Lihtenštajn o dopolnilnih pravilih v zvezi z instrumentom za finančno podporo na področju zunanjih meja in vizumov v okviru Sklada za notranjo varnost za obdobje 2014–2020
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 77(2) in člena 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Uredba (EU) št. 515/2014 Evropskega parlamenta in Sveta (1) določa, da države, ki se pridružijo izvajanju, uporabi in razvoju schengenskega pravnega reda, sodelujejo v instrumentu v skladu z določbami navedene uredbe ter da se sklenejo dogovori o finančnih prispevkih teh držav in sprejmejo dopolnilna pravila, potrebna za tako sodelovanje, vključno z določbami, ki zagotavljajo zaščito finančnih interesov Unije in pooblastilo Računskemu sodišču, da izvaja revizije.

               (2)

               Svet je 14. julija 2014 pooblastil Komisijo za začetek pogajanj s Kraljevino Norveško, Republiko Islandijo, Švicarsko konfederacijo in Kneževino Lihtenštajn za sklenitev sporazuma o podrobnostih njihovega sodelovanja v Skladu za notranjo varnost – meje in vizumi za obdobje 2014–2020. Pogajanja s Kneževino Lihtenštajn so se uspešno zaključila s parafiranjem Sporazuma 30. marca 2016.

               (3)

               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja. Ker ta sklep nadgrajuje schengenski pravni red, se Danska v skladu s členom 4 navedenega protokola v šestih mesecih od dne, ko Svet sprejme ta sklep, odloči, ali bo ta sklep prenesla v svoje nacionalno pravo.

               (4)

               Ta sklep predstavlja razvoj določb schengenskega pravnega reda, pri katerih Združeno kraljestvo v skladu s Sklepom Sveta 2000/365/ES (2) ne sodeluje; Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (5)

               Ta sklep predstavlja razvoj določb schengenskega pravnega reda, pri katerih Irska v skladu s Sklepom Sveta 2002/192/ES (3) ne sodeluje; Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (6)

               Sporazum bi bilo treba podpisati v imenu Unije s pridržkom njegove poznejše sklenitve.

               (7)

               V skladu s členom 19(4) Sporazuma bi bilo zato treba Sporazum, z izjemo člena 5, začasno uporabljati od dneva po datumu njegovega podpisa –

         SPREJEL NASLEDNJI SKLEP:
   Člen 1
   Odobri se podpis, v imenu Unije, Sporazuma med Evropsko unijo in Kneževino Lihtenštajn o dopolnilnih pravilih v zvezi z instrumentom za finančno podporo na področju zunanjih meja in vizumov v okviru Sklada za notranjo varnost za obdobje 2014–2020, s pridržkom sklenitve navedenega sporazuma.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Sporazum se, z izjemo člena 5, v skladu s členom 19(4) Sporazuma začasno uporablja od dneva po datumu njegovega podpisa (4) do zaključka postopkov, potrebnih za njegovo sklenitev.
   Člen 4
   Ta sklep začne veljati na dan sprejetja.

      V Bruslju, 8. novembra 2016

            Za Svet

            Predsednik

         P. KAŽIMÍR

      (1)  Uredba (EU) št. 515/2014 Evropskega parlamenta in Sveta z dne 16. aprila 2014 o vzpostavitvi instrumenta za finančno podporo na področju zunanjih meja in vizumov v okviru Sklada za notranjo varnost in o razveljavitvi Odločbe št. 574/2007/ES (UL L 150, 20.5.2014, str. 143).

      (2)  Sklep Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

      (3)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

      (4)  Generalni sekretariat Sveta bo v Uradnem listu Evropske unije objavil datum, od katerega se Sporazum začasno uporablja.


title: Sklep Sveta in Komisije z dne 24. januarja 2000 o sklenitvi Evro-mediteranskega pridružitvenega sporazuma med državami članicami Evropske skupnosti na eni strani in kraljevino Maroko na drugi

text:
Pomembno pravno obvestilo

|

32000D0204

Uradni list L 070 , 18/03/2000 str. 0001 - 0001

		Sklep Sveta in Komisijez dne 24. januarja 2000o sklenitvi Evro-mediteranskega pridružitvenega sporazuma med državami članicami Evropske skupnosti na eni strani in kraljevino Maroko na drugi(2000/204/ES, ESPJ)SVET EVROPSKE UNIJE INKOMISIJA EVROPSKIH SKUPNOSTI STA –ob upoštevanju Pogodbe o ustanovitvi Evropske skupnosti in zlasti člena 310 skupaj s drugim stavkom prvega pododstavka člena 300(2) ter drugega pododstavka člena 300(3) te pogodbe,ob upoštevanju Pogodbe o ustanovitvi Evropske skupnosti za premog in jeklo in zlasti člena 95 te pogodbe,po posvetovanjih s Posvetovalnim odborom in soglasjem Sveta,ob upoštevanju privolitve Evropskega parlamenta [1],ker naj bi se potrdil Evro-mediteranski pridružitveni sporazum med državami članicami Evropske skupnosti na eni strani in kraljevino Maroko na drugi, podpisan v Bruslju 26. februarja 1996,SKLENILA:Člen 1Evro-mediteranski pridružitveni sporazum med državami članicami Evropske skupnosti na eni strani in kraljevino Maroko na drugi, temu sporazumu priloženi Protokoli, izjave ter izmenjave pisem, ki so priložene Sklepni listini se odobrijo v imenu Evropske skupnosti in Evropske skupnosti za premog in jeklo.Sporazum, Protokoli in Sklepna listina so priloženi temu sklepu.Člen 21. Stališče Skupnosti ali, kjer ustrezno, Komisije znotraj Pridružitvenega sveta in Pridružitvenega odbora, sprejme Svet na podlagi predloga Komisije v skladu z ustreznimi določbami Pogodb o ustanovitvi Evropske skupnosti ter Evropske skupnosti za premog in jeklo.2. Predsednik Sveta predseduje Pridružitvenemu svetu v skladu s členom 79 Sporazuma in zastopa stališče Skupnosti. Predstavnik Predsednika Sveta predseduje Pridružitvenemu odboru v skladu s členom 82 Sporazuma in zastopa stališče Skupnosti.Člen 3Predsednik Sveta deponira akt o uradnem obvestilu, predviden v členu 96 Sporazuma v imenu Evropske skupnosti. Predsednik Komisije deponira zgoraj omenjeni akt v imenu Evropske skupnosti za premog in jeklo.V Bruslju, 24. januarja 2000Za KomisijoR. ProdiPredsednikZa SvetPredsednikJ. Gama[1] UL C 181, 24.6.1999, str. 15.--------------------------------------------------


title: Sklep Sveta (EU) 2015/2394 z dne 8. decembra 2015 o stališču, ki ga zavzamejo države članice v imenu Evropske unije v zvezi s sklepi, ki jih sprejme stalna komisija Eurocontrola o vlogah in nalogah Eurocontrola ter o centraliziranih storitvah

text:
               18.12.2015

               SL

               Uradni list Evropske unije

               L 332/136

         SKLEP SVETA (EU) 2015/2394
   z dne 8. decembra 2015
   o stališču, ki ga zavzamejo države članice v imenu Evropske unije v zvezi s sklepi, ki jih sprejme stalna komisija Eurocontrola o vlogah in nalogah Eurocontrola ter o centraliziranih storitvah
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 100(2) ter člena 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Stalna komisija Eurocontrola (v nadaljnjem besedilu: stalna komisija) je s Sklepom št. 123 z dne 4. decembra 2013 ustanovila študijsko skupino, ki naj bi raziskala, na kakšen način bi bilo treba spremeniti Mednarodno konvencijo Eurocontrol o sodelovanju za varnost zračne plovbe z dne 13. decembra 1960 (v nadaljnjem besedilu: Konvencija Eurocontrol), da se odrazi stalen razvoj upravljanja zračnega prometa v Evropi.

               (2)

               Študijska skupina je 19. oktobra 2015 zadolžila agencijo Eurocontrol za pripravo osnutka akta stalne komisije o opredelitvi prihodnjih vlog in nalog Eurocontrola.

               (3)

               Odobritev osnutka sklepa stalne komisije glede vlog in nalog Eurocontrola bo na dnevnem redu sestanka komisije 8. in 9. decembra 2015.

               (4)

               Navedeni sklep bo po sprejetju imel pravne posledice. V skladu z veljavnim institucionalnim okvirom, ki je določen v Konvenciji Eurocontrol, kakor je bila spremenjena s Protokolom, podpisanim v Bruslju 12. februarja 1981 (v nadaljnjem besedilu: spremenjena Konvencija), ima stalna komisija nalogo oblikovati splošno politiko Eurocontrola. Opredelitev vlog in nalog pa bo urejala dejavnosti Eurocontrola v prihodnosti ter hkrati odražala, kaj Eurocontrol razume kot legitimno dejavnost. Zavezujoča bo za vse članice Eurocontrola, vključno z državami članicami Unije.

               (5)

               Opredelitev vlog in nalog Eurocontrola lahko vpliva na uporabo prava Unije in zlasti na integriteto pristojnosti Unije, saj zakonodaja Unije zajema pomembna področja, na katerih je Eurocontrol dejavna. V nekaterih primerih sta vloga in dejavnost Eurocontrola odvisni od sklepov, sprejetih na ravni Unije.

               (6)

               Zato je pomembno zagotoviti, da opredelitev vlog in nalog Eurocontrola ni v nasprotju s pravom Unije, zlasti s pristojnostmi Unije, in da ne prejudicira prihodnjih ukrepov Unije.

               (7)

               Stalna komisija lahko na sestanku 8. in 9. decembra 2015 sprejme tudi sklep o centraliziranih storitvah. Unija trenutno nima na voljo dovolj informacij za vsebinsko ovrednotenje takšnega sklepa, ki pa lahko prejudicira prihodnje dejavnosti, ki jih izvaja Eurocontrol, ter škoduje dejavnosti Unije na tem področju, zlasti kar zadeva raziskave o upravljanju zračnega prometa enotnega evropskega neba (SESAR). Sklep o tem vprašanju bi bilo zato treba odložiti.

               (8)

               Zato bi bilo treba določiti stališče, ki se v stalni komisiji zavzame v imenu Unije –

         SPREJEL NASLEDNJI SKLEP:
   Člen 1
   Stališče, ki ga države članice v imenu Evropske unije zavzamejo v okviru stalne komisije Eurocontrola glede vlog in nalog Eurocontrola in centraliziranih storitev, je v skladu s Prilogo.
   Države članice delujejo skupaj v interesu Unije.
   Člen 2
   Ta sklep začne veljati na dan sprejetja.

      V Bruslju, 8. decembra 2015

            Za Svet

            Predsednik

         P. GRAMEGNA

      PRILOGA
      I.   Eurocontrolove vloge in naloge

      Unija zahteva, da predlagano besedilo v zvezi s storitvami, vlogami in nalogami Eurocontrola nikakor ne vpliva na pristojnosti Unije in da ne prejudicira prihodnjih ukrepov Unije. Če Eurocontrol trenutno začasno izvaja posebne naloge na podlagi pravnega okvira Unije, se te ne predstavijo kot naloge, neodvisne od sklepov Unije.
      Unija zahteva naslednje spremembe k vlogam in nalogam Eurocontrola, kakor so navedene v prilogi k akcijskemu dokumentu Eurocontrola CN-SG-6-2015 z dne 16. novembra 2015 o vlogah in nalogah organizacije:

                  1.

                  Glede člena 2(1) o „funkcijah in storitvah“:

                              (a)

                                 centralno upravljanje pretoka zračnega prometa;

                              (b)

                              funkcije omrežja za upravljanja zračnega prometa, če jih je dodelila Evropska unija
                                 v imenu Evropske unije;

                              (c)

                                 funkcije
                                 naloge upravljanja zračnega prometa v imenu Mednarodne organizacije civilnega letalstva (ICAO) za regijo EUR/NAT;

                              (d)

                              določitev, obračunavanje in pobiranje pristojbin za zračno plovbo;

                              (e)

                              izvajanje služb zračnega prometa v zračnem prostoru MUAC, odvisno od ugotovitev razprav med državami članicami in Eurocontrolom
                                 Agencijo;

                              (f)

                              osrednje funkcije in storitve, kot so EAD, ARTAS/CAMOS in druge osrednje storitve, ki bi jih Eurocontrolu lahko poverila stalna komisija v soglasju tesnem sodelovanju z Unijo.

                  2.

                  Glede člena 2(2) o „vlogah“:

                              (a)

                                 V zvezi s „podporo“ se spremeni:

                                          (i)

                                          podpora njenim državam članicam, nacionalnim varnostnim organom, izvajalcem navigacijskih služb zračnega prometa in drugim zadevnim deležnikom;

                                          (ii)

                                          podpora organom EU, vključno z zagotavljanjem strokovnega znanja v podporo regulativnim dejavnostim v skladu s sporazumom na visoki ravni med EU in Eurocontrolom z dne 29. oktobra 2012
                                             na zahtevo teh organov;

                                          (iii)

                                          olajšanje in spodbujanje evropskih interesov v državah, ki niso države ECAC, v zvezi z upravljanjem zračnega prometa v tesnem sodelovanju z njenimi državami članicami, njihovimi izvajalci navigacijskih služb zračnega prometa ter industrijo in EU, razen na področjih, za katera veljajo pravila EU, in ob upoštevanju pristojnosti EU;

                                          (iv)

                                          prispevek k SESAR (raziskave in razvoj, vzdrževanje in uresničevanje osrednjega načrta upravljanja zračnega prometa) – na podlagi strokovnega znanja upravljanja zračnega prometa, vseevropske pokritosti, civilno-vojaškega vidika in vloge upravljanja omrežja
                                             vloge centralnega upravljanja omrežja pretoka v skladu z ustrezno zakonodajo EU;

                                          (v)

                                          zagotavljanje raziskovalne in sorodne simulacijske infrastrukture, na primer za SESAR, raziskovalne dejavnosti poleg SESAR in spremembe zračnega prostora v skladu z ustrezno zakonodajo EU, kjer je to primerno;

                                          (vi)

                                          ponudba usposabljanja/izobraževanja za organizacije držav članic.

                              (b)

                              V zvezi z „mehanizmi za sodelovanje“ se spremeni:

                                          (i)

                                          omogočanje in spodbujanje civilno-vojaškega usklajevanja razvoja upravljanja zračnega prometa/navigacijskih služb zračnega prometa;

                                          (ii)

                                          podpora državam članicam pri delu (ICAO) ob upoštevanju pristojnosti EU;

                                          (iii)

                                          sodelovanje z drugimi svetovnimi regijami, odvisno od dogovora z državami članicami o zagotovitvi usklajevanja z EU;

                                          (iv)

                                          mednarodno sodelovanje/usklajevanje (ICAO, ameriška zvezna uprava za letalstvo (FAA), NATO, itd.) v imenu njenih držav članic, ki niso države članice EU ob upoštevanju pristojnosti EU
                                             ;

                                          (v)

                                          svetovanje državam nečlanicam EU
                                             na zahtevo državam, ki niso članice EU in niso sklenile sporazumov z Unijo, o varnosti in uspešnosti upravljanja zračnega prometa, z uporabo pravil EU in EASA na tem področju za informiranje o harmonizaciji, varnosti, operativni učinkovitosti in ekonomijah obsega.
                                             v skladu s pravili ICAO, usklajeno z EU in ob upoštevanju njenih pristojnosti.

                              (c)

                              V zvezi z „vseevropskimi podatki in informacijami o upravljanju zračnega prometa“ se spremeni:

                                          (i)

                                          zbiranje in analiza podatkov, ki lahko vključujejo podatke o rezultatih, o varnosti itd. (z namenom „vzdrževanja“ sistemov in podatkov v podporo regulativnemu delu) za države, ki niso države članice EU, in če ji je to nalogo dodelila EU, za države članice EU;

                                          (ii)

                                          analiza in priprava poročil (informacij) o zbranih podatkih (npr. poročila o stroškovni učinkovitosti upravljanja zračnega prometa (ACE), poročila o oceni uspešnosti (PRR)) za države, ki niso članice EU, in če ji je to nalogo dodelila EU, za države članice EU;

                                          (iii)

                                          vodenje postopka ESSIP/LSSIP, če ji je nalogo dodelila Evropska unija;

                                          (iv)

                                             vključno poročanje ICAO o izvajanju globalnega načrta zračne plovbe (GANP) in posodobitvah blokov letalskega sistema (ASBU) ter zagotavljanje usklajevanja z mehanizmi poročanja EU
                                             v soglasju z Evropsko unijo;

                                          (v)

                                          zbiranje podatkov o prometu in napoved STATFOR (statistika in napovedi).

            II.   Centralizirane storitve

      Stališče Unije je, da bi bilo treba sklep o centraliziranih storitvah na tej stopnji odložiti.
      Unija trenutno nima na voljo dovolj informacij za vsebinsko ovrednotenje sklepa o centraliziranih storitvah. Takšen sklep lahko prejudicira prihodnje dejavnosti, ki jih izvaja Eurocontrol, ter škoduje dejavnosti Unije na tem področju, zlasti kar zadeva raziskave o upravljanju zračnega prometa enotnega evropskega neba (SESAR).


title: Sklep Evropskega parlamenta in Sveta št. 1776/2005/ES z dne 28. septembra 2005 o spremembi Odločbe Sveta 2000/819/ES o večletnem programu za podjetja in podjetništvo ter zlasti za mala in srednja podjetja (MSP) (2001–2005)   (Besedilo velja za EGP)

text:
               3.11.2005

               SL

               Uradni list Evropske unije

               L 289/14

      SKLEP EVROPSKEGA PARLAMENTA IN SVETA št. 1776/2005/ES
   z dne 28. septembra 2005
   o spremembi Odločbe Sveta 2000/819/ES o večletnem programu za podjetja in podjetništvo ter zlasti za mala in srednja podjetja (MSP) (2001–2005)
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 157(3),
   ob upoštevanju predloga Komisije,
   ob upoštevanju mnenja Evropskega ekonomsko-socialnega odbora (1),
   v skladu s postopkom, določenim v členu 251 Pogodbe (2),
   ob upoštevanju naslednjega:

               (1)

               Nujno je zagotoviti stalnost podpore Skupnosti podjetjem in podjetništvu, zlasti malim in srednjim podjetjem (MSP).

               (2)

               Obdobje veljavnosti Odločbe 2000/819/ES (3) je zato primerno podaljšati še za eno leto, do 31. decembra 2006, in finančno osnovo povišati za 88 500 000 EUR.

               (3)

               Odločbo 2000/819/ES je zato treba ustrezno spremeniti.

               (4)

               Opravljeno je bilo posvetovanje z Odborom regij, ki ni podal mnenja –

         SKLENILA:
   Člen 1
   Odločba 2000/819/ES se spremeni:

               1.

               v členu 7(1) se finančna osnova „450 milijonov EUR“ nadomesti s „538 500 000 EUR“;

               2.

               v členu 8 se datum 31. december 2005 nadomesti z datumom 31. december 2006.

         Člen 2
   Ta sklep začne veljati z dnem objave v Uradnem listu Evropske unije.

      V Strasbourgu, 28. septembra 2005

            Za Evropski parlament

            Predsednik

         J. BORRELL FONTELLES

            Za Svet

            Predsednik

         D. ALEXANDER

      (1)  Mnenje z dne 9. marca 2005 (še ni objavljeno v Uradnem listu).

      (2)  Mnenje Evropskega parlamenta z dne 26. maja 2005 (še ni objavljeno v Uradnem listu) in Sklep Sveta z dne 18. julija 2005.

      (3)  UL L 333, 29.12.2000, str. 84. Odločba, kakor je bila nazadnje spremenjena z Odločbo št. 593/2004/ES Evropskega parlamenta in Sveta (UL L 268, 16.8.2004, str. 3).


title: 2007/757/ES: Sklep Komisije z dne 14. novembra 2007 o finančnem prispevku Skupnosti za nekatere ukrepe na področju zdravja in dobrega počutja živali ter nekatere tehnične in znanstvene ukrepe

text:
               23.11.2007

               SL

               Uradni list Evropske unije

               L 305/52

      SKLEP KOMISIJE

   z dne 14. novembra 2007
   o finančnem prispevku Skupnosti za nekatere ukrepe na področju zdravja in dobrega počutja živali ter nekatere tehnične in znanstvene ukrepe
   (2007/757/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti členov 17 in 20 Odločbe,
   ob upoštevanju naslednjega:

               (1)

               Odločba 90/424/EGS določa postopke, ki urejajo finančni prispevek Skupnosti za posebne veterinarske ukrepe, vključno z ukrepi na področju zdravja in dobrega počutja živali ter s tehničnimi in znanstvenimi ukrepi.

               (2)

               Zlasti lahko Komisija prispeva finančna sredstva za vzpostavitev informacijske politike na področju zdravja in dobrega počutja živali, vključno z izvedbo študij, ki so potrebne za pripravo in razvoj zakonodaje na področju zdravja in dobrega počutja živali. Skupnost bo sprejela tudi tehnične in znanstvene ukrepe, ki so potrebni za razvoj zakonodaje Skupnosti in izobraževanja oziroma usposabljanja na področju veterine, ali pa bo državam članicam oziroma mednarodnim organizacijam pomagala pri sprejetju teh ukrepov.

               (3)

               Nove tehnologije vzreje živali, kot je kloniranje živali s prenosom jedra somatske celice, se uporabljajo za raziskovanje. Prenos jedra somatske celice, ki se bo po pričakovanjih v prihodnosti uporabljal pri vzreji živine in proizvodnji živil, lahko vpliva na zdravje in dobro počutje živali, poleg tega pa je vprašljiv z etičnega in družbenega vidika. Zato je treba poleg tekočih posvetovanj z Evropsko agencijo za varnost hrane in evropskimi skupinami za etiko izvajati raziskave Eurobarometra za proučitev odnosa potrošnikov do možne uporabe prenosa jedra somatske celice v kmetijsko-živilskem sektorju ter zlasti potrebe po informacijah o uporabi tehnologije v živilski verigi in načinov informiranja potrošnikov. Rezultati raziskave Eurobarometra bodo zagotovili potrebne informacije o oceni potrebe po oblikovanju zakonodaje Skupnosti na navedenem področju. Zato je treba dodeliti finančni prispevek Skupnosti za financiranje navedene raziskave.

               (4)

               Uredba Sveta (ES) št. 1/2005 z dne 22. decembra 2004 o zaščiti živali med prevozom in postopki, povezanimi z njim, in o spremembi direktiv 64/432/EGS in 93/119/ES ter Uredbe (ES) št. 1255/97 (2) zahteva, da Komisija določi nov razpon maksimalnih in minimalnih temperatur za prevoz živali.

               (5)

               Poleg tega je Evropska agencija za varnost hrane leta 2004 sprejela mnenje o standardih o mikroklimi v vozilih za cestni prevoz živali (3). Zato je treba določiti temperaturne pogoje za dolge prevoze živali po Skupnosti, ter v ta namen izvesti študijo. Študija bo zagotovila potrebne informacije za pripravo in razvoj zakonodaje na področju zaščite živali. Zato je treba za financiranje navedene raziskave odobriti finančni prispevek Skupnosti.

               (6)

               Sporočilo Komisije Evropskemu parlamentu in Svetu o akcijskem načrtu Skupnosti za zaščito in dobro počutje živali 2006–2010 (4) poziva k polni podpori ukrepov mednarodnih organizacij, kot je Svetovna organizacija za zdravje živali (OIE).

               (7)

               Leta 2005 je OIE sprejela smernice o dobrem počutju živali v zvezi s prevozom živali po kopnem in morju, zakolom živali za prehrano ljudi in humano usmrtitvijo živali zaradi obvladovanja bolezni. OIE namerava navedene smernice še naprej razvijati in sprejeti ukrepe za zagotovitev njihovega izvajanja s strani držav članic OIE, zlasti z zagotavljanjem usposabljanja in usmerjanja.

               (8)

               Načrtovani dogodki OIE za usposabljanje in komunikacijo so potrebni za razvoj veljavne veterinarske zakonodaje ter tudi za razvoj izobraževanja in usposabljanja na področju veterine v sodelujočih državah. Takšne izboljšave v tretjih državah so odziv na željo večine evropskih državljanov (5), da so pogoji za dobro počutje živali v tretjih državah uvoznicah v Skupnost enaki tistim, ki se uporabljajo v Skupnosti. Zato mora Skupnost prispevati k financiranju teh dogodkov.

               (9)

               Razmah bolezni modrikastega jezika v Belgiji, Nemčiji, Franciji, Luksemburgu in na Nizozemskem je najobsežnejši doslej. Za omejitev negativnih posledic navedene bolezni je treba zagotoviti, da imajo veterinarji na voljo najsodobnejša znanstvena spoznanja za izboljšanje pasivnega kliničnega nadzora, ki temelji na hitrem odkrivanju bolezni in obveščanju o njej ter je ključen element načrtov ukrepov ob nepredvidljivih dogodkih v primeru pojava bolezni modrikastega jezika.

               (10)

               Poleg tega nameravata OIE in Skupnost skupaj pripraviti brošuro o epidemiji bolezni modrikastega jezika v navedenih državah članicah, vsebovala pa bo aktualne informacije in opis politike Skupnosti o obvladovanju bolezni modrikastega jezika. Zato je ustrezno, da se za ukrepe OIE ter za izdajo navedene brošure zagotovi finančni prispevek Skupnosti.

               (11)

               Izdaja te brošure bo bistveno prispevala k razvoju potrebnega izobraževanja in usposabljanja na področju veterine, prav tako pa bo pomembno orodje za razvoj nacionalnih programov in programov Skupnosti za nadzor bolezni modrikastega jezika, ki so pomemben del veterinarske zakonodaje v zvezi z boleznijo modrikastega jezika.

               (12)

               Plačilo finančnega prispevka Skupnosti se mora izvesti pod pogojem, da se načrtovani ukrepi dejansko izvedejo in da so zagotovljene vse potrebne informacije.

               (13)

               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –

         SKLENILA:
   Člen 1
   Za raziskavo Eurobarometer o možni uporabi kloniranja živali v kmetijsko-živilskem sektorju se dodeli finančni prispevek Skupnosti iz člena 16 Odločbe 90/424/EGS do najvišjega zneska 250 000 EUR.
   Člen 2
   Za študijo o temperaturah, pri katerih se izvaja dolgotrajni prevoz živali, se dodeli finančni prispevek Skupnosti iz člena 16 Odločbe 90/424/EGS do najvišjega zneska 300 000 EUR.
   Člen 3
   Svetovnemu skladu za zdravje in dobro počutje živali se za financiranje seminarjev za usposabljanje o izvajanju smernic OIE o dobrem počutju živali, ki jih organizira Svetovna organizacija za zdravje živali (OIE), dodeli finančni prispevek Skupnosti iz člena 19 Odločbe 90/424/EGS do najvišjega zneska 100 000 EUR.
   Člen 4
   Svetovni organizaciji za zdravje živali (OIE) se za izdajo približno 1 800 izvodov brošure o bolezni modrikastega jezika dodeli finančni prispevek Skupnosti iz člena 19 Odločbe 90/424/EGS v višini največ 50 % upravičenih stroškov in do najvišjega zneska 10 000 EUR.

      V Bruslju, 14. novembra 2007

            Za Komisijo

         Markos KYPRIANOU

            Član Komisije

      (1)  UL L 224, 18.8.1990, str. 19. Odločba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).

      (2)  UL L 3, 5.1.2005, str. 1.

      (3)  EFSA Journal [Bilten EFSA] (2004), 122, 1–25, standardi o mikroklimi v vozilih za cestni prevoz živali.

      (4)  COM(2006) 13 konč.

      (5)  Posebna raziskava Eurobarometer št. 270: Odnos državljanov EU do dobrega počutja živali, http://ec.europa.eu/food/animal/welfare/survey/sp_barometer_aw_en.pdf, str. 32.


title: Sklep Političnega in varnostnega odbora (SZVP) 2017/1177 z dne 26. junija 2017 o imenovanju poveljnika sil misije EU v misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (EUTM RCA/2/2017)

text:
               1.7.2017

               SL

               Uradni list Evropske unije

               L 170/96

         SKLEP POLITIČNEGA IN VARNOSTNEGA ODBORA (SZVP) 2017/1177
   z dne 26. junija 2017
   o imenovanju poveljnika sil misije EU v misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (EUTM RCA/2/2017)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Sklepa Sveta (SZVP) 2016/610 z dne 19. aprila 2016 o misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (1) in zlasti člena 5 Sklepa,
   ob upoštevanju naslednjega:

               (1)

               Svet je na podlagi člena 5(1) Sklepa (SZVP) 2016/610 pooblastil Politični in varnostni odbor (PVO), da v skladu s členom 38 Pogodbe o Evropski uniji sprejme ustrezne odločitve glede političnega nadzora in strateškega vodenja EUTM RCA, vključno s sklepi o imenovanju naslednjih poveljnikov misije EU.

               (2)

               PVO je 10. januarja 2017 sprejel Sklep (SZVP) 2017/112 (2), s katerim je za poveljnika misije EU za EUTM RCA imenoval brigadnega generala Hermana RUYSA.

               (3)

               Sklep Sveta (EU) 2017/971 (3) je spremenil linijo poveljevanja EUTM RCA. Sklep (SZVP) 2017/112 je bil zato razveljavljen in brigadni general Herman RUYS je bil imenovan za poveljnika sil misije EU za EUTM RCA.

               (4)

               Vojaški odbor EU je 24. maja 2017 priporočil, da se odobri predlog Skupnega odbora Eurocorps o imenovanju brigadnega generala Fernanda GARCÍE BLÁZQUEZA, ki bi na mestu poveljnika sil misije EUTM RCA od 24. julija 2017 nasledil brigadnega generala Hermana RUYSA.

               (5)

               V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Brigadni general Fernando GARCÍA BLÁZQUEZ se s 24. julijem 2017 imenuje za poveljnika sil misije EU v misiji Evropske unije za vojaško usposabljanje v okviru SVOP v Srednjeafriški republiki (EUTM RCA).
   Člen 2
   Ta sklep začne veljati na dan sprejetja.

      V Bruslju, 26. junija 2017

            Za Politični in varnostni odbor

            Predsednik

         W. STEVENS

      (1)  UL L 104, 20.4.2016, str. 21.

      (2)  Sklep Političnega in varnostnega odbora (SZVP) 2017/112 z dne 10. januarja 2017 o imenovanju poveljnika misije EU v misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (EUTM RCA/1/2017) (UL L 18, 24.1.2017, str. 47).

      (3)  Sklep Sveta (EU) 2017/971 z dne 8. junija 2017 o ureditvah za načrtovanje in izvajanje vojaških misij EU, v okviru SVOP, brez izvršilnih pooblastil ter o spremembi sklepov 2010/96/SZVP o vojaški misiji Evropske unije, ki prispeva k usposabljanju somalskih varnostnih sil, 2013/34/SZVP o vojaški misiji Evropske unije, ki prispeva k usposabljanju malijskih oboroženih sil (EUTM Mali) in (SZVP) 2016/610 o misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (UL L 146, 9.6.2017, str. 133).